2009. aastal avaldasid Tartu Ülikooli akadeemilised töötajad (arvestusse on läinud nende akadeemiliste töötajate ETISesse sisestatud publikatsioonid, kes on kohustatud 2009. aasta kohta esitama individuaalse aruande) kokku 2127 publikatsiooni, mis on 104 võrra ehk veidi üle 5% enam kui 2008. aastal. Enim publitseerivate teaduskondade ja asutuste esikolmikus on filosoofia- (474) ja arstiteaduskond (348) ning ökoloogia ja maateaduste instituut (246). Ühe akadeemilise töötaja kohta avaldati 2009. aastal Tartu Ülikoolis kokku keskmiselt 1,48 publikatsiooni.  Varasema aastaga võrreldes avaldati 2009. aastal enam kõrgetasemelisi publikatsioone (ETISE klassifikaatoriga 1.1, 1.2, 2.1, ja 3.1). Seejuures leidis andmebaasis Thomson Reuters ISI Web of Science (ISI) kajastamist 768 Tartu Ülikooli akadeemiliste töötajate publikatsiooni, mis on ligi 12% enam kui 2008. aastal. Euroopa Teadusfondi humanitaarteaduste loendi ERIH kategooriate A ja B väljaannetes avaldati 2009 aastal kokku 36 publikatsiooni, millest enamiku (31) autoriteks olid filosoofiateaduskonna akadeemilised töötajad. Kõige rohkem 1.1 publikatsioone akadeemilise töötaja kohta aastas avaldati ökoloogia ja maateaduste instituudis (1,22), füüsika instituudis (0,93) ja mereinstituudis (0,86).     Kõrgetasemeliste publikatsioonide arv akadeemilise töötaja kohta 2009. aastal struktuuriüksuste kaupa. Välja on toodud struktuuriüksused, kus on vähemalt viis akadeemilist töötajat.     Ülevaade Tartu Ülikooli akadeemiliste töötajate 2009. aasta jooksul avaldatud publikatsioonidest mis on rühmitatud ETIS-e klassifikaatori järgi.xls